هلو حبيباتي جبتلكم ماسك طبيعي للشعر وسهل جدا لان شعري حظة طاح من الصبغ والكيمياويات والحمل كللش اذاه وماعندي وقت ولا خلك اهتم
بي فاتمنى تستفادون منه
الماسك هوة كوب مبروش جوز الهند هذا العادي اللي نخللي علحلاوة + كوبين مي
نخبطهم ونخليهم على نار هادءة جدا مدة نصف ساعه راح تشوفون المي ينزل ليجوة واكو طبقة بيضة تتكون فوك عوفو المي واخذو هاي الطبقة وسووهة ماسك للشعر من جذورة الى اطرافة ودلكو بيهة فروة الراس وخصل الشعر بحيث يتجانس الشعر وية الماسك وريحتة طيبة علاقل من وجهة نظري يعني مو نشاز مثل وصفة الثوم او البصل وخلي هذا النايلون مالت الاكل على شعرج وشدي بربطة اقل شي ساعة واذا اكثر طبعا يكون افضل ووراهة اغسلي بس بمي او شامبو قليل ورا تشوفون النتيجة وخصوصا وية الاستمرار
شغلة ثانية اللي مابيهة حيل تسوي الاولى
اكو حليب جوز الهند موجود بالاسواق مااعرف بالعراق موجود لو لا يعني اكو قواطي واكو كارتونات مثل العصير تكدرون تخلون علبة كاملة علشعر من الجذور للاطراف وتدلكون الشعر الى ان يتجانس وتلفو بقراصة ونفس الطريقة نايلون وربطة الى ان ياخذ فائدتة منة وتغسلو
جربوهة وراح تشوفون الفرق لان هاي وصفة الاسيوين للشعر
تحياتي
اللهم ثبت حملي ويسره لي وهون طلقي وبلغني شوفته جنيني بصحه وعافيه واتم خلقه واخلاقه